NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VII. volebné obdobie

Číslo: PREDS-774/2016

**350a**

**Spoločná správa**

**výborov Národnej rady Slovenskej republiky o prerokovaní zákona z 30. novembra 2016, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 350)**

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

Predseda Národnej rady Slovenskej republiky pridelil zákon z 30. novembra 2016, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 350)rozhodnutím č. 363 z  20. decembra 2016 na prerokovanie výborom:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre kultúru a médiá.

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil zákon z 30. novembra 2016, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky. Vo svojom rozhodnutí z 19. decembra 2016 č. 5106-2016-KPSR uviedol dôvody a v časti VI navrhol pripomienky.

**II.**

Ústavnoprávny výbor Národnej rady Slovenskej republiky uznesením č. 145 zo 17. januára 2017 a Výbor Národnej rady Slovenskej republiky pre kultúru a médiá 17. januára 2017 uznesením č. 35 odporučili predmetný vrátený zákon schváliť s týmito pripomienkami prezidenta, uvedenými v 2. bode časti VI rozhodnutia prezidenta Slovenskej republiky:

1. **V čl. I treťom bode § 23 sa slová „1. januára 2017“ nahrádzajú slovami „1. marca 2017“ a slová „31. decembra 2016“ slovami „28. februára 2017“.**
2. **V čl. II sa slová „1. januára 2017“ nahrádzajú slovami „1. marca 2017“.**

**III.**

Ako gestorský výbor rokoval Výbor NR SR pre kultúru a médiá 31. januára 2017. Pripomienky prezidenta Slovenskej republiky uvedené v 2. bode časti VI rozhodnutia z 19. decembra 2017:

**1. V čl. I treťom bode § 23 sa slová „1. januára 2017“ nahrádzajú slovami „1. marca 2017“ a slová „31. decembra 2016“ slovami „28. februára 2017“.**

**Gestorský výbor odporúča schváliť.**

**2. V čl. II sa slová „1. januára 2017“ nahrádzajú slovami „1. marca 2017“.**

**Gestorský výbor odporúča schváliť.**

**IV.**

Gestorský výbor odporúča Národnej rade Slovenskej republiky po opätovnom prerokovaní hlasovať:

- spoločne o pripomienkach 1. a  2. prezidenta uvedených v časti III tejto správy so stanoviskom gestorského výboru **schváliť,**

- o zákone ako celku so stanoviskom gestorského výboru vrátený zákon **schváliť** v znení uvedených pripomienok prezidenta.

Spoločná správa Výborov NR SR o prerokovaní zákona z 30. novembra 2016, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 350a) bola schválená uznesením č. 40 z 31. januára 2017.

Výbor poveril poslanca Karola Farkašovského, aby ako spoločný spravodajca výborov podľa § 80 ods. 2 zákona o rokovacom poriadku Národnej rady Slovenskej republiky informoval o výsledku rokovania vo výboroch.

Bratislava 31. januára 2017

**Dušan Jarjabek , v. r.**

predseda

Výboru NR SR pre kultúru a médiá